{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu pravilnika o dopuni Pravilnika o listi psihijatrijskih ustanova za prisilni smještaj neubrojivih osoba i psihijatrijskih ustanova u kojima se neubrojive osobe liječe na slobodi"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Pravobranitelj za osobe s invaliditetom","PRAVILNIK O DOPUNI PRAVILNIKA O LISTI PSIHIJATRIJSKIH USTANOVA ZA PRISILNI SMJEŠTAJ NEUBROJIVIH OSOBA I PSIHIJATRIJSKIH USTANOVA U KOJIMA SE NEUBROJIVE OSOBE LIJEČE NA SLOBODI","Pozdravljamo  predloženu  dopunu Pravilnika prema kojoj je Psihijatrijska bolnica za djecu i mladež u Zagrebu, Ulica Ivana Kukuljevića 11, određena kao ustanova za liječenje maloljetnih neubrojivih osoba. Time je uređeno do sada  neregulirano pitanje liječenja maloljetnih neubrojivih osoba čiji se prisilni smještaja i liječenja nije osiguravao odvojeno od odraslih počinitelja kaznenih djela. Iako je ova dopuna značajan iskorak u pravcu veće zaštite prava djece počinitelja kaznenih djela u stanju neubrojivosti i iako Psihijatrijska bolnica za djecu i mladež ima dugu tradiciju uspješnog liječenja psihičkih poremećaja kod djece i adolescenata pa se odabir ova ustanove nameće kao prirodno rješenja, izražavamo bojazan da ova ustanova neće moći zadovoljiti dodatne organizacijske i terapijske standarde koje iziskuje liječenje maloljetnih neubrojivih osoba počinitelja kaznenog djela. Godinama upozoravamo da su prostori ove ustanove neprikladni za liječenje djece i mladih s različitim psihičkim poremećajima čije liječenje iziskuje i različite terapijske postupke, ali i prilagođene uvjete liječenja te da Bolnica kao ustanova zatvorenog tipa  ograničava pravo na kretanje i slobodu djeci i mladima kod kojih ne postoje medicinske indikacije za liječenja u zatvorenim uvjetima. Osim toga, budući da Split nema odjel dječje psihijatrije, to se djeca i mladi sa složenim psihičkim poremećajima s područja cijele Dalmacije   usmjeravaju u najvećem broju upravu u ovu ustanovu. U takvim uvjetima teško će se moći osigurati  uvjet odvojenosti liječenja maloljetnih neubrojivih osoba od onih koji su na redovitom psihijatrijskom liječenju. Da bi ova Bolnica udovoljila uvjetima za liječenja maloljetnih osoba počinitelja kaznenih djela u stanju neubrojivosti, neophodno je  razmotriti mogućnost preseljenja Bolnice u pristupačne i prikladne prostore te osigurati dodatne edukacije dječjih psihijatara iz područja forenzičke psihijatrije."]